**Ali Akbar Mohtashamipur** eller **Mohtashami** (persisk: سید علی‌اکبر محتشمی‌پور‎; født 30. august 1947 i Teheran i Iran, død 7. juni 2021 samme sted) var en iransk sjiageistlig. 

Han var i mange år ambassadør i Syria og anses som stifteren av Hizbollah i Libanon, og koordinator av en del av dens militære og øvrige virksomhet. Han var en sterk motstander av vestlig innflytelse i den islamske verden og av staten Israels eksistens.

Liv og virke
------------

### Bakgrunn

Mohteshamipur studerte i den for sjiittene hellige by Najaf i Irak, der han ble tilhenger av og deltok på sin mentor ayatollah Khomeinis seminarer.

### Karriere

Han var aktiv under den iranske revolusjon i 1979. Khomeini sendte ham senere samme år som ambassadør til Syria. 

### Tiden i Damaskus

Han anses som grunnlegger av Hizbollah-bevegelsen i Libanon (1985). Omstendighetene rundt dette var at han i sin tid i den syriske hovedstad Damaskus gjorde ayatollah Khomeini oppmerksom på sjiittenes trengte og vanskelige situasjon i Libanon, der de var i minoritet. Han gikk inn for at den iranske hær burde gripe direkte inn i den libanesiske borgerkrig for å støtte sjiittene. Dette ble imidlertid avvist av ayatollah Khomeini, som var motstander at at den iranske hær offisielt skulle trenge inn på fremmede lands territorier.[] Han gav imidlertid Mohtashamipur i oppdrag å sammenføre de forskjellige libanesisk-sjiitiske militser. Dette skulle skje ved hjelp av den iranske revolusjonsgarde og medlemmer av den iranske Hizbollah.

I 1982 krysset så rundt 2000 pasdaran den iransk-tyrkiske grense og så inn i Syria, og kom seg inn i Libanon i Bekaadalen. I Libanon stod disse styrkene så først under ledelse av Abbas Zamani (kjent som Abu Sharif) og den daværende iranske forsvarsminister Mostafa Chamran, som tidligere hadde trent opp Amal-militsen og selv hadde deltatt i de første kamphandlinger i Libanon. Så vendte Chamran tilbake til Iran, og kjempet ved fronten i Irak-Iran-krigen til sin død. 

Pasdaran i Libanon stod nå under Ali-Reza Asgaris ledelse; han hadde i 1980-årene i oppdrag å sikre de proiranske militser i Libanon finansielt og militært. Også Asgaris overordnede var Mohtashamipur, som koordinerte de videre aksjoner fra Damaskus med assistanse fra de syriske hemmelige tjenester. Etter å ha forsterket og sammenført de sjiittiske militser med de iranske revolusjonsgardiser grunnla Mohtashamipur, Zamani og Asgari i samarbeid med enkelte sjiittiske geistlige fra det islamske Dawa-partiet og noen militsledere fra Amal det proiranske Hizbollah i Libanon. 

Mohtashamipur hadde overoppsyn med Hizbollahs selvmordsbombing av den amerikanske ambassade i Beirut in april 1983, og mot de amerikanske og franske militære kontingenter i oktober 1983 og i bombingen av den amerikanske ambassades anneks i september 1984,

Hizbollah i Libanon fra illegal skatteinnkrevelse og beskyttelsespenger, og drev ikke med ekspropriering av fordrevnes eiendommer, kasinoer eller narkotikahandel.[] Dette bidro sterkt til å fremme deres legitimitet og popularitet.[] Samtidig opprettet og finansierte Iran et nettverk av karitative og infrastrukturelle tiltak, som skulle bli et grunnlag for Hizbollas sosiale virksomhet i etterkrigstidens Libanon.

Mohtashami ble utsatt for et drapsforsøk i 1984; han mistet ikke livet, men sin høyrehånd idet han åpnet en bok som var fylt med eksplosiver. Det var ikke klart hvem som stod bak,  ikke før i 2018 da Ronen Bergman viste i en bok at det var på israelsk ordre at attentatet ble foretatt.

Etter at israelske operasjoner hadde forøvet veldige skader på infrastruktur, opprettet Hizbollah på midten av 1980-årene en rekonstruksjonhjelp med godt utdannet personell. Iran forestod antagelig det aller meste av finansieringen, men Hizbollah foretok egne investeringer i det libanesiske samfunn.

Mohtashamipur var også instrumentelt involvert i drapet på oberstløytnant William R. Higgins, den amerikanske leder av United Nations Truce Supervision Organizations (UNTSO) observatørgruppe i Libanon. Han ble tatt til fange den 17. februar 1988 av libanesiske pro-iranske sjiaradikalere. Drapet av Higgins skulle så ha skjedd på ordre fra iranske radikalere, først og fremst Mohtashemi, med det mål å forpurre en forbedring av forholdet mellom USA og Iran.

### Fra 1989

Mohtashami ble i 1989 hentet inn av den nye iranske president Ali Akbar Hashemi Rafsanjani i hans regjering. I august 1991 overtok han som leder av det iranske parlaments forsvarskomité. Under den reformorienterte president Muhammed Khatami gikk han for å være hans støttespiller, og var å innordne i den reformorienterte leir. 

Mohtaschami utgav det reformorienterte tidsskriftet *Bayan*, som i 2000 ble forbudt på grunn av regimekritiske ytringer.[]

Fra august 2010 var han leder av partiet *Forbundet av kjempende klerikere*.

Mohtashamipur døde av covid-19 den 7. juni 2021 på Khatam ol-Anbia-sykehuset i Teheran, i en alder av 74 år.

Referanser
----------

1. ↑   RT Arabic, «وفاة وزير داخلية إيراني سابق يوصف في طهران بأنه كان من "مؤسسي حزب الله اللبناني"», arkiveringsdato 7. juni 2021, utgitt 7. juni 2021, besøkt 7. juni 2021[Hentet fra Wikidata]
2. ↑  «"Iran opens 'largest' conference on Palestinian intifada"». Arkivert fra originalen 3. mars 2016. Besøkt 8. juni 2021.
3. ↑  Iran: Early Race For Clerical Assembly Gets Bitter *Radio Liberty*
4. ↑  Iranian publisher defies court *BBC,* 26. juni 2000
5. ↑  Barsky, Yehudit (Mai 2003). «Hizballah» (PDF). *The American Jewish Committee*. Arkivert fra originalen (Terrorism Briefing) 29. oktober 2013. Besøkt 5. august 2013.  «Arkivert kopi» (PDF). Arkivert fra originalen (PDF) 29. oktober 2013. Besøkt 8. juni 2021.
6. ↑  *Foreign Report*, 20. juni 1985
7. ↑  *New York Times*, 2. november 1983; og 5. oktober 1984
8. ↑  Ali Akbar Mohtashemi explaining story of assassination attempt and how he lost his hand. Iran Negah
9. ↑  Ronen Bergman, 2018, Rise and Kill First, ch 21
10. ↑  Ranstorp, *Hizb'allah*, (1997), s. 146
11. ↑  «Iran cleric who founded Hezbollah, survived book bomb, dies». *The Independent*. 7. juni 2021. Besøkt 7. juni 2021.

Litteratur
----------

* Ranstorp, Magnus: *Hizb'allah in Lebanon : The Politics of the Western Hostage Crisis*, New York, St. Martins Press, 1997
* Wright, Robin: *Sacred Rage*, Simon and Schuster, 2001

|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |